| *Sasafrás* |
| --- |
| *Sassafras albidum* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Laurales |
| Familia: | Lauraceae |
| Xénero: | ***Sassafras*** |

 |
| Especies |
| Véxase no texto. |
| Sinonimia |
| * *Pseudosassafras* Lecomte
 |

***Sassafras*** é un xénero de árbores caducifolias da familia Lauraceae, nativo do leste de América do Norte e leste de Asia.

Descrición
----------

Estas árbores crecen entre 9 a 18 m cunha extensión de copa de 75 a 12 m. O tronco pode medir uns 70 a 150 cm de diámetro. A ramificación é simpodial, con numerosas pólas esveltas de suave casca cor marrón alaranxada. A casca do tronco maduro é grosa, de cor marrón arroibado e profundamente sucada. A madeira é lixeira, dura, e ás veces crebadiza. Todas as partes da planta son moi fragantes.

As especies son excepcionais ao ter 3 distintos patróns de folla: oval non lobulada, bi-lobulada (con forma de luva) e tri-lobulada; case nunca penta-lobuladas. Ten bordos lisos e crecen de 7 a 20 cm de longo por 5–10 cm de largo. As follas novas e abrollos son mucilaxinosos e segregan unha esencia cítrica ao esmagalas. As pequenas flores amarelas teñen 5 pétalos e florecen en primavera, son unisexuais, con flores femia e macho en árbores separadas. Os froitos de 1 centímetro de longo, son de cor azul negruzco con forma de ovo rodeados por cascarillas de bordos arroibados. Maduran a finais de verán.

Etimoloxía
----------

O nome de sasafrás atribúeselle ao destacado botánico español Nicolás Monardes (s. XVI). Disque é unha corrupción da palabra española saxifraga. Tamén foi coñecida co nome de "pauame" polos nativos americanos.

Especies
--------

Consta de tres especies e unha extinta:

* *Sassafras albidum*
* *Sassafras hesperia*†
* *Sassafras randaiense*
* *Sassafras tzumu*

Usos
----

O aceite esencial destilado da casca, raíces e do froito foi usado como fragrancia en perfumes e xabóns, na comida (té de sasafrás e saborizante de doces) e para aromaterapia. Tamén se usou como analxésico e como antiséptico en enfermidades dentais. O miolo utilízase para calmar a inflamación de ollos e o catarro leve.

A raíz ou a codia da raíz usouse tamén para facer infusións. As diversas partes da árbore eran usadas para dar sabor a refrescos como a cervexa de raíz, coñecida tamén como *root beer* ou *zarzaparrilla*, cun sabor característico que lle vén da casca do sasafrás. As follas son usadas en mollos e sopas, e cando son secadas e moídas son coñecidas como "po filé", un adubo para a sopa de mariscos e outros pratos de Luisiana.

Disque o aroma do aceite de sasafrás serviu como base de repelentes de mosquitos e outros insectos, o que a fixo unha excelente planta de ornato. Un colorante amarelo obtíñase da madeira.

Compoñente activo
-----------------

O safrol é o principal compoñente (70 a 80%) do aceite esencial, foi identificado polo Departamento de Agricultura dos Estados Unidos como un posible carcinóxeno. O aceite de sasafrás foi a fonte preferida para a síntese de (3,4-metilendioxianfetamina) tamén chamado MDA e os seus derivados MDMA (éxtase) e MDE (eva), de maneira clandestina. Por iso a súa venda está vixiada pola DEA.

Notas
-----

1. ↑  Sinonimia en APWeb
2. ↑  Nie, Z.-L. Wen, J. & Sun, H. (2007). "Phylogeny and biogeography of Sassafras (Lauraceae) disjunct between eastern Asia and eastern North America". *Plant Systematics and Evolution* **267**: 191–203. doi:10.1007/s00606-007-0550-1.
3. ↑  Dirr, Manual of woody landscape plants. Páxina 938.
4. ↑  Noble Plant Image Gallery Sassafras (inclúe foto de folla penta-lobulada) Arquivado 03 de abril de 2016 en Wayback Machine.
5. ↑  Flora of North America: *Sassafras*
6. ↑  Wolfe, Jack A. & Wehr, Wesley C. 1987. The sassafras is an ornamental tree. "Middle Eocene Dicotyledonous Plants from Republic, Northeastern Washington". *United States Geological Survey Bulletin* **1597**:13

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sassafras*** |

### Ligazóns externas

* Flora de América do Norte: *Sassafras albidum* (en inglés)
* Aplicacións e efectos (en inglés)

|  |  |
| --- | --- |
| Control de autoridades | 
* Wd: Q131532
* AAT: 300012446
* EBID: ID
* GEC: 0141281
* MAG: 2777429233

 |

|  |  |
| --- | --- |
| Identificadores taxonómicos | 
* APNI: 220175
* EOL: 72882
* EPPO: 1SSAG
* FNA: 129310
* FoC: 129310
* Fossilworks: 157337
* GBIF: 3034001
* iNaturalist: 54796
* IPNI: 21501-1
* IRMNG: 1117205
* ITIS: 18157
* NCBI: 46944
* POWO: ID
* Tropicos: 40030308
* PLANTS: SASSA
* VASCAN: 1651

 |

|  |  |
| --- | --- |
| Identificadores | 
* MeSH: D027441

 |